Lasten ombord var pakket i 12 1,5 meter lange sylindriske containere av metall på omtrent 200 kg. Til sylindrene var det festet en fallskjerm med en diameter på ca. 7 meter. Sylindrene på dette toktet inneholdt våpen som Brengun maskingeværer, Lee Enfield-rifler, US-karabiner, Stengun maskinpistoler og Colt 11,25 mm pistoler, samt ammunisjon til disse. I tillegg inneholdt containerne håndgranater, eksplosiver til bruk i sabotasjeaksjoner og matvarer.